TQM นายหน้าประกันโตสวนโควิด
ช่วงที่ผ่านมาหุ้นกลุ่มประกัน ถูกมองว่าผลประกอบการจะออกมาไม่ดี จากผลกระทบประกันโควิด “เจอ จ่าย จบ” บวกกับยอดผู้ติดเชื้อรายใหม่กลับมาเป็นขาขึ้น
ช่วงที่ผ่านมาหุ้นกลุ่มประกัน ถูกมองว่าผลประกอบการจะออกมาไม่ดี จากผลกระทบประกันโควิด “เจอ จ่าย จบ” บวกกับยอดผู้ติดเชื้อรายใหม่กลับมาเป็นขาขึ้น
12 มี.ค. 2565

คุณค่าบริษัท
ช่วงที่ผ่านมาหุ้นกลุ่มประกัน ถูกมองว่าผลประกอบการจะออกมาไม่ดี รับผลกระทบจากประกันโควิด “เจอ จ่าย จบ” บวกกับยอดผู้ติดเชื้อรายใหม่ที่กราฟกลับมาเป็นขาขึ้นอีกครั้ง กดดันหุ้นประกัน เนื่องจากกังวลว่ายอดเคลมประกันจะพุ่งกระฉูดอีกครั้ง
แต่สำหรับบริษัท ทีคิวเอ็ม คอร์ปอเรชั่น จำกัด (มหาชน) หรือ TQM แม้จะเกี่ยวข้องกับประกัน แต่ก็ไม่ได้มีภาระการเคลมประกันแต่อย่างใด เพราะเป็นเพียงนายหน้าขายประกันเท่านั้น ในขณะเดียวกันกลับได้รับผลดีจากโควิดเสียด้วยซ้ำ จากการที่คนหันมาใส่ใจสุขภาพ มีการซื้อประกันมากขึ้น ทำให้มีรายได้จากค่านายหน้าเพิ่มขึ้น
ส่งผลให้ในปี 2564 ยังเติบโตสวนวิกฤตโควิด โดยโชว์กำไรสุทธิเติบโต 27% อยู่ที่ 891 ล้านบาท จากปี 2563 ที่มีกำไรสุทธิ 702 ล้านบาท ในขณะที่มีรายได้รวม 3,427 ล้านบาท เพิ่มขึ้น 9.3% แบ่งเป็นรายได้จากการให้บริการ 3,273 ล้านบาท เพิ่มขึ้น 6.2% จากยอดขายและบริการที่เพิ่มมากขึ้นในทุกผลิตภัณฑ์ประกัน โดยเฉพาะประกันรถยนต์ ส่วนรายได้อื่นอยู่ที่ 153 ล้านบาท เพิ่มขึ้น 186.4%
ขณะที่บริษัทประกาศจ่ายเงินปันผลงวดปี 2564 เป็นเงินสด  0.50 บาทต่อหุ้น ซึ่งกำหนดรายชื่อผู้ไม่ได้รับสิทธิปันผล (XD) วันที่ 10 มี.ค. 2565 และกำหนดจ่ายเงินปันผลในวันที่ 12 พ.ค. 2565
ด้านผู้บริหารมั่นใจปีนี้จะโตต่อ โดยตั้งเป้าหมายยอดเบี้ยประกันรวมไว้ ที่ 19,011 ล้านบาท ด้วยกลยุทธ์ 1. Insurance ecosystem enhancement ยกระดับและขับเคลื่อนงานบริการของ TQM ในธุรกิจใหม่ เช่น บริษัท ทีคิวซี จำกัด ที่ให้บริการด้านบริหารสินไหมประกันสุขภาพ ประกันอุบัติเหตุแก่บริษัทประกัน และบริษัท อีซี่เลนดิ้ง จำกัด ที่ให้บริการด้านสินเชื่อส่วนบุคคลและการเงิน เพื่อเพิ่มศักยภาพของ TQM และขยายฐานลูกค้า
2. Digital strategy implementation เน้นลงทุนในธุรกิจที่ให้บริการด้านเทคโนโลยีของบริษัทในกลุ่ม เช่น บริษัท ทีคิวดี จำกัด และบริษัท ชัวร์ครับ จำกัด เพื่อนำเทคโนโลยีมาใช้ในการสร้างนวัตกรรมและส่งมอบประสบการณ์ใหม่ ๆ เพิ่มความสะดวกสบายในการรับบริการด้านประกันภัยให้แก่ลูกค้า TQM
และ 3. Product line and channel expansion ร่วมกับพันธมิตรบริษัทประกันภัยในการพัฒนาผลิตภัณฑ์ประกันภัยใหม่กว่า 15 ผลิตภัณฑ์ เตรียมออกสู่ตลาดภายในปี 2565 อาทิ ประกันรถยนต์ ประกันสุขภาพ ประกันบ้าน ประกันอุบัติเหตุ ประกันชีวิต ฯลฯ เพื่อตอบสนองความต้องการของผู้บริโภคทุกกลุ่ม ครอบคลุมทุกเจเนอเรชั่น
สำหรับการประเมินมูลค่า (Valuation) ปัจจุบันราคาหุ้น TQM ซื้อขายกันที่ P/E ระดับ 28.81 เท่า เทียบกับ P/E ตลาดโดยรวมที่ระดับ 18.72 เท่า ถือว่าราคาซื้อขายสูงกว่าตลาด ขณะที่ถ้าดูจาก P/BV ที่ระดับ 4.46 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ